32004R1902
L 328/73
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1902/2004 НА КОМИСИЯТА
от 29 октомври 2004 година
за изменение на спецификацията на наименование, което фигурира в приложението към Регламент (ЕО) № 1107/96 относно регистрирането на защитени географски указания и наименования за произход (Les Garrigues)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитените географските указания и наименованията за произход на земеделски продукти и храни (1), и по-специално член 9 от него,
като има предвид, че:
(1)
Съгласно член 9 от Регламент (ЕИО) № 2081/92 испанските власти са поискали внасянето на изменения на наименованието на географската област „Les Garrigues“, което е регистрирано като защитено наименование за произход (ЗНП) с Регламент (ЕО) № 1107/96 на Комисията от 12 юни 1996 г. за регистрирането на географски указания и наименования за произход съгласно процедурата, определена в член 17 от Регламент (ЕИО) № 2081/92 на Комисията (2).
(2)
След преглеждане на подаденото искане за изменение бе решено, че предложените изменения не са незначителни.
(3)
В съответствие с процедурата, определена в член 9 от Регламент (ЕИО) № 2081/92 и тъй като измененията не са незначителни, процедурата по член 6, се прилага mutatis mutandis.
(4)
Установено беше, че измененията в този случай съответстват на Регламент (ЕИО) № 2081/92. Няма изпратено възражение до Комисията по смисъла на член 7 от посочения регламент след публикуването на споменатите по-горе изменения в Официален вестник на Европейския съюз (3).
(5)
Следователно тези изменения трябва да бъдат вписани в регистъра и публикувани в Официален вестник на Европейския съюз,
ПРИЕ НАСТОЯЩИЯ РЕГЛАМЕНТ:
Член 1
Измененията, дадени в приложение I към настоящия регламент, се вписват в регистъра и се публикуват в съответствие с член 6, параграф 4 от Регламент (ЕИО) № 2081/92.
Обобщение на основните точки на спецификацията е представено в приложение II към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 октомври 2004 година.